Document ID: 32010R0848

РЕГЛАМЕНТ (ЕС) № 848/2010 НА КОМИСИЯТА
от 27 септември 2010 година
за дерогация от член 63, параграф 2, буква а) от Регламент (ЕО) № 1234/2007 на Съвета във връзка с пазарната 2010/2011 година по отношение на сроковете, в които трябва да бъде съобщено прехвърлянето на излишък от захар за следващата година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 85, буква в) във връзка с член 4 от него,
като има предвид, че:
(1)
Съгласно член 63, параграф 2, буква а) от Регламент (ЕО) № 1234/2007 всяко предприятие, което е решило да пренесе към следващата пазарна година в пълен размер или частично производството си в превишение на отпусната му квота за захар, трябва да информира съответната държава-членка за своето решение преди датата, която следва да бъде определена от същата държава-членка в рамките на сроковете, определени в същия член.
(2)
С цел да се улесни доставката на пазара на Съюза на захар извън квотата, като по този начин се позволи на предприятията да отговорят на неочаквани промени в търсенето през последните месеци на пазарната 2010/2011 година, е необходимо да се даде възможност на държавите-членки да удължат сроковете, в които предприятията трябва да съобщят количеството на излишъка от захар, което да бъде пренесено за следващата година.
(3)
Мерките, предвидени в настоящия регламент, съответстват на становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 63, параграф 2, буква а) от Регламент (ЕО) № 1234/2007 във връзка с пазарната 2010/2011 година предприятията, които са решили да прехвърлят за следващата година количества захар в съответствие с член 63, параграф 1 от същия регламент, информират за това съответната държава-членка преди датата, която ще бъде определена от същата държава-членка в периода между 1 февруари и 15 август 2011 г.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Той се прилага от 1 октомври 2010 г. до 30 септември 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 септември 2010 година.

Labels: 7
3
17
6